Divin’ Ducks

Divin' Ducks er et norsk rockeband fra Oslo. Bandet spiller rockelåter med røtter fra klassisk rock. Musikken til Divin' Ducks er inspirert av 70-tallsrock som f.eks ZZ Top, Status Quo, Deep Purple og Lynyrd Skynyrd. Bandet har hentet navnet fra  fra en blueslåt av Johnny Winter.

Gitarist/vokalist Morten Hjøllo (fra Husnes) og trommeslager Øystein Rudjord (fra Otta) møttes på  musikklinja Skjeberg folkehøgskole i 1985. Der startet de forløperen til Divin' Ducks, Hjøllo Band, som ga ut EP-en «Back In Business» i 1986. Bandet flyttet deretter til Oslo, hvor Torbjørn Christensen ble med på bass. Første opptreden fant sted på Laugen-festivalen på Otta i 1986.

Bandets første LP , Divin' Ducks, ble utgitt i 1988. Høsten 1989 ble det gjort endringer i besetningen, og bandet endret også musikkstilen fra blues og «pubrock» til tyngre klassisk rock. Kjell-Ove Torkildsen erstattet Torbjørn Christensen, i tillegg til utvidelse med gitarist nummer to, Ferdinand Berentzen. Bandet begynte nå en turnèvirksomhet og utga CD-en Divin' Ducks Rapes the World i februar 1992. Albumet ble også utgitt i Danmark, Sverige og på Filippinene. I 1993 ble Ferdinand Berentzen erstattet med gitarist Stein Ramberg.

I kjølvannet av Rapes the World turnerte bandet i Norge, Skandinavia og Europa og utga platene An Eye For An Eye (med blant annet låta «Queen of Sheba») i 1994 og Gutter Rhymes i 1995.

Stein Ramberg forlot bandet i 1997 og ble erstattet av Svein Heimvik. Divin' Ducks fortsatte med utstrakt turnering i Norge og Europa, og platene ble utgitt i Sveits, Tyskland og Østerrike av Sony Music i Tyskland. Divin' Ducks turnerte i 1998 sammen med bandet UFO i Europa, og samleplata Both Ends Burning ble utgitt på det tyske plateselskapet Event Records. Opptak fra denne turneen resulterte høsten 1998 i liveplata Brewed And Bottled Alive på eget plateselskap, Clean Cut Records. Divin' Ducks fortsatte å turnere i flere år og, er blant Norges mestspillende band med over  opptredener i Norge og Europa.  

Da Svein Heimvik sluttet i 2002 ble Ferdinand Berentzen igjen hentet inn. Divn' Ducks hadde sitt siste show på Ricks i Bergen høsten 2003. I 2010 kom  Roy Funner inn på bass, og den offisielle reunionkonserten ble holdt i Lillestrøm Kulturhus 29. januar 2010.

I 2010 kom bandet ut med Best of Divin' Ducks - Revitalized. CD-en inneholder nyinnspillinger og nye versjoner av noen av bandets mest kjente sanger.

Høsten 2014 begynte Stein Larsen som ny bassist. Stein Larsen har spilt med flere norske rockeband og artister som: Ole I Dole, Panama, So What, Sheik Arnes, The Monroes, GlamSlam, Mecalimb og Saints & Sinners. Han sluttet i bandet september 2018.  

i januar 2019 kom Kenneth G. Sandberg inn som erstatter for Stein Larsen. Kenneth har lang fartstid som musiker i bl.a. Grand Cafe.

Medlemmer 
 Morten Hjøllo: vokal, gitar (1987–)
 Øystein Rudjord: trommer (1987–)
 Ferdinand Berentzen: gitar (1989-1993, 2002-)
 Kenneth G. Sandberg: bass (2018 - d.d.)

Tidligere medlemmer 
 Kjell-Ove Torkildsen: bass (1989–2009)
 Torbjørn Christensen: bass (1987–1989)
 Stein Ramberg: gitar (1993–1997)
 Svein Heimvik: gitar (1997–2002)
 Roy Funner: bass (2009–2014)
 Stein Larsen: bass (2014-2018)

Tidslinje

Diskografi 
   Hjøllo Band – EP – Back in Business (Snabel 1986)
 Divin’ Ducks (Veps, 1988)
 Divin’ Ducks Rapes the World (CNR, 1992)
 An Eye For an Eye … A Tooth For a Tooth (CNR, 1994)
 Gutter Rhymes (CNR, 1995)
 Both Ends Burning (Event, 1998) Samleplate utgitt på tysk selskap
 Brewed And Bottled – Alive! (Clean Cut, 1998) Konsertopptak fra Europa-turné
 Best of Divin' Ducks - Revitalized (mbn 2010)

Eksterne lenker 
 Biografi fra Norsk pop- og rockleksikon
 
 https://www.facebook.com/divinducks?ref=aymt_homepage_panel

Norske rockegrupper